### Ministru kabineta noteikumu projekta

### „Grozījumi Ministru kabineta 2012.gada 18.decembra noteikumos Nr.924 „Latvijas Nacionālā vēstures muzeja nolikums”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2012.gada 18.decembra noteikumos Nr.924 „Latvijas Nacionālā vēstures muzeja nolikums”” (turpmāk – Projekts) izstrādāts, pamatojoties uz Ministru kabineta 2014.gada 1.jūlija sēdes protokollēmuma (prot. Nr.36 54.§) „Informatīvais ziņojums „Par Tautas frontes muzeju”” 2.punktā doto uzdevumu, kurā Kultūras ministrijai līdz 2015.gada 1.janvārim iesniegt Ministru kabinetā rīkojuma projektu par grozījumiem Ministru kabineta 2012.gada 18.decembra noteikumos Nr.924 „Latvijas Nacionālā vēstures muzeja nolikums”, paplašinot Latvijas Nacionālā vēstures muzeja funkcijas – saglabāt Latvijas Tautas frontes kolekcijas (muzeja krājumu, arhīva materiālus) kā nedalāmu kopumu un nodrošināt tā pieejamību sabiedrībai muzeja ekspozīcijā Latvijas Tautas frontes vēsturiskajā mītnē Rīgā, Vecpilsētas ielā 13/15. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tautas frontes muzejs ir biedrības „Tautas frontes muzeja sabiedriskā padome” (reģistrēta Latvijas Republikas Biedrību un nodibinājumu reģistrā ar Nr.40008033141) struktūrvienība. Saskaņā ar Muzeju likuma 1.panta 9.punktu Tautas frontes muzejs ir privāts muzejs. Tautas frontes muzejs kā privāta institūcija valstiski nozīmīgo uzdevumu spēj veikt ierobežotā, notikuma nozīmībai neadekvātā apjomā.  Tautas frontes muzejā, strādājot diviem darbiniekiem, nav iespējams organizēt sistemātisku un mērķtiecīgu kultūrvēsturisko liecību komplektēšanu un to zinātnisko izpēti. Muzeja apmeklētībai – 6000 interesentu gadā –, ņemot vērā, ka muzejs piedāvā bezmaksas apmeklējuma iespējas, ir potenciāls būt daudz aptverošākai, piesaistot gan Latvijas iedzīvotājus, īpaši skolu jaunatni, gan ārvalstu tūristus.  Biedrības „Tautas frontes muzeja sabiedriskā padome” iespējas nodrošināt muzeja pamatfunkciju veikšanu un nekustamā īpašuma uzturēšanu vienmēr ir bijušas atkarīgas no papildus piesaistītajiem finanšu resursiem, galvenokārt no valsts budžeta. Biedrības un muzeja juridiskais statuss – privāta institūcija – negarantē regulāru un pietiekamu valsts finansējuma apjomu, līdz ar to nav uzskatāms par optimālu muzeja darbībai ilgtermiņā.  Biedrības „Tautas frontes muzeja sabiedriskā padome” 2014.gada 24.janvāra padomes sēdē ir pieņemts lēmums dāvinājuma (ziedojuma) veidā nodot Latvijas Nacionālajam vēstures muzejam Tautas frontes muzeja krājumu, arhīva materiālus, muzeja ekspozīciju, kā arī pārējo kustamo mantu, ierakstot Latvijas Nacionālā vēstures muzeja nolikumā (Ministru kabineta 2012.gada 18.decembra noteikumi Nr.924 „Latvijas Nacionālā vēstures muzeja nolikums”) pienākumu saglabāt kā nedalāmu kopumu biedrības dāvinātās (ziedotās) Latvijas Tautas frontes muzeja kolekcijas zinātnisko un vēsturisko veselumu, kā arī Latvijas Nacionālā vēstures muzeja nolikumā ierakstot pienākumu nodrošināt Latvijas Tautas frontes ekspozīcijas pieejamību Rīgā, Vecpilsētas ielā 13/15. Nododot minēto kustamo un nekustamo īpašumu Latvijas Nacionālajam vēstures muzejam.  Tautas frontes muzeja iekļaušana **valsts institūcijas** – Latvijas Nacionālā vēstures muzeja – struktūrā nodrošinās:   1. garantētu valsts budžeta dotāciju muzeja pamatfunkciju veikšanai un infrastruktūras uzturēšanai; 2. muzeja pamatekspozīcijas izveidē ieguldīto valsts budžeta līdzekļu efektīvu atdevi, intensīvi izmantojot ekspozīciju muzeja komunikācijas darbā; 3. racionālu, efektīvu un stingrāku valsts budžeta resursu izlietojuma kontroli, muzeja atbalsta funkcijas (grāmatvedība, sabiedriskā saskarsme, muzejpedagoģiskā darbība u.c.) nodrošinot ar Latvijas Nacionālā vēstures muzeja resursiem; 4. muzeja krājuma kā Nacionālā muzeju krājuma sastāvdaļas saglabāšanu, izpēti un izmantošanu un muzeja pamatfunkciju profesionālu veikšanu, nodrošinot pilnvērtīgu muzeja misijas īstenošanu sadarbībā ar biedrību „Tautas frontes muzeja sabiedriskā padome”; 5. vēsturiskās Latvijas Tautas frontes ēkas – nekustamā īpašuma Rīgā, Vecpilsētas ielā 13/15 saglabāšanu valsts īpašumā, paredzot tam konkrētu pielietojumu – Tautas frontes muzeja darbības nodrošināšanu; 6. efektīvāku resursu piesaisti muzeja darbībai (piem., Valsts kultūrkapitāla fonda projektu konkursos); 7. Tautas frontes muzeja iekļaušanu tā sabiedriskajai nozīmībai atbilstoša statusa institūcijas – nacionālā muzeja – struktūrā.   Ministru kabinets 2014.gada 1.jūlija sēdē (prot. Nr.36 54.§), izskatot informatīvo ziņojumu „Par Tautas frontes muzeju”, ir akceptējis Tautas frontes muzeja iekļaušanu Latvijas Nacionālā vēstures muzeja struktūrā un devis uzdevumu Kultūras ministrijai sagatavot attiecīgus grozījumus Ministru kabineta 2012.gada 18.decembra noteikumos „Latvijas Nacionālā vēstures muzeja nolikums”, kā arī devis uzdevumu Finanšu ministrijai, sagatavojot likumprojektu „Par valsts budžetu 2015.gadam” un likumprojektu „Par vidēja termiņa budžetu 2015., 2016. un 2017.gadam”, palielināt Kultūras ministrijas bāzes izdevumus budžeta programmā 21.00.00 „Kultūras mantojums” 2015.gadam par 143 8115 *euro* un 2016., 2017.gadam par 134 525 *euro* katru gadu, lai nodrošinātu Tautas frontes muzeja kā Latvijas Nacionālā vēstures muzeja struktūrvienības darbu. |
| 3. | Projekta izstrādē iesaistītās institūcijas | Kultūras ministrija un Latvijas Nacionālais vēstures muzejs. |
| 4. | Cita informācija | Nav. |

|  |  |
| --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | |
| Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Nacionālā vēstures muzeja un Tautas frontes muzeja apmeklētāji – Latvijas iedzīvotāji un ārvalstu tūristi – , kurus interesē Latvijas vēsture, un tieši, valstiskās neatkarības atgūšanas process.  Nevalstiskās organizācijas „Tautas frontes muzeja sabiedriskā padome” biedri. |
| Tiesiskā regulējuma ietekme uz tautsaimniecību un administratīvo slogu | Iekļaujot Tautas frontes muzeju Latvijas Nacionālajā vēstures muzejā, šīs struktūrvienības darbības nodrošināšanai ir nepieciešams palielināt Kultūras ministrijas bāzes izdevumus. Pieaug Latvijas Nacionālā vēstures muzeja administrācijas un atbalsta funkciju (grāmatvedība, sabiedrisko attiecību u.c.) veicēju noslodze. |
| Administratīvo izmaksu monetārs novērtējums | Projekts šo jomu neskar. |
| Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** | | Turpmākie trīs gadi (*euro*) | | |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2014) gadu | izmaiņas, salīdzinot ar kārtējo (2014) gadu | izmaiņas, salīdzinot ar kārtējo (2014) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar Ministru kabineta 2014.gada 1.jūlija sēdes protokollēmuma (prot. Nr.36 54.§) „Informatīvais ziņojums „Par Tautas frontes muzeju”” 4.punktu, tiks palielināti Kultūras ministrijas bāzes izdevumi budžeta programmā 21.00.00 "Kultūras mantojums" 2015.gadam par 143 815 *euro* un 2016., 2017.gadam par 134 525 *euro* katru gadu, lai nodrošinātu Tautas frontes muzeja kā Latvijas Nacionālā vēstures muzeja struktūrvienības darbību. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Vienlaikus ar Projektu izskatīšanai Ministru kabinetā tiks iesniegts likumprojekts „Par likuma „Par nekustamā īpašuma nodošanu Tautas frontes muzeja sabiedriskajai padomei” atzīšanu par spēku zaudējušu” un Ministru kabineta rīkojuma projekts „Par biedrības „Tautas frontes muzeja sabiedriskā padome” nekustamā īpašuma Vecpilsētas ielā 13/15, Rīgā, pārņemšanu valsts īpašumā”. |
| 2. | Atbildīgā institūcija | Kultūras ministrija, Latvijas Nacionālais vēstures muzejs. |
| 3. | Cita informācija | Nav. |

*Anotācijas V sadaļa – projekts šo jomu neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar . |
| 2. | Sabiedrības līdzdalība projekta izstrādē | Jautājums par Tautas frontes muzeja iekļaušanu Latvijas Nacionālajā vēstures muzejā 2014.gada 13.janvārī izskatīts Latvijas Muzeju padomes sēdē. |
| 3. | Sabiedrības līdzdalības rezultāti | Latvijas Muzeju padome atbalsta Tautas frontes muzeja iekļaušanu Latvijas Nacionālajā vēstures muzejā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Latvijas Nacionālais vēstures muzejs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektā tiek paredzēta jaunas struktūrvienības – Tautas frontes muzejs – izveide Latvijas Nacionālajā vēstures muzejā. Līdzšinējās Latvijas Nacionālā vēstures muzeja funkcijas tiek papildinātas ar jaunām funkcijām: 1) saglabāt Latvijas Tautas frontes kolekciju zinātnisko un vēsturisko veselumu un 2) nodrošināt muzeja krājuma pieejamību sabiedrībai, tai skaitā muzeja ekspozīcijā Latvijas Tautas frontes vēsturiskajā ēkā Rīgā, Vecpilsētas ielā 13/15. Jauno funkciju īstenošanai tiek paredzēti atbilstoši cilvēkresursi, to atalgojumam paredzot bāzes izdevumu palielināšanu Kultūras ministrijas budžetā. |
| 3. | Cita informācija | Nav. |

Kultūras ministre D.Melbārde

Vīza: Valsts sekretārs S.Voldiņš

21.10.2014. 09:46

1341

J.Garjāns, 67330301

[Janis.Garjans@km.gov.lv](mailto:Janis.Garjans@km.gov.lv)